Söfnun vegna neyðaraðstoðar til handa börnum í Súdan Save the Children standa nú fyrir söfnun til að byggja upp og efla neyðaraðstoð samtakanna í Darfur-héraði í Súdan . Blóðug átök og þjóðernishreinsanir í héraðinu hafa orðið til að þess að rúmlega 1 milljón manns hefur flosnað upp frá heimilum sínum og um 3 milljónir að auki eru í alvarlegri hættu . Save the Children standa nú fyrir söfnun til að byggja upp og efla neyðaraðstoð samtakanna í Darfur-héraði í Súdan . Blóðug átök og þjóðernishreinsanir í héraðinu hafa orðið til að þess að rúmlega 1 milljón manns hefur flosnað upp frá heimilum sínum og um 3 milljónir að auki eru í alvarlegri hættu . Almennir borgarar eru fórnarlömb skipulagðra og tilviljanakenndra árása og hrekjast á flótta . Fjölskyldur og íbúar heilu þorpanna hafa verið skilin eftir allslaus og á vergangi . Hungur og farsóttir geisa og húsnæði hefur verið brennt og eyðilagt . Fjöldi barna hefur orðið viðskila við fjölskyldur sínar og aftökur , mannrán , nauðganir og annað ofbeldi á almenningi og sérstaklega börnum virðist fara stigvaxandi . Save the Children leggja sérstaka áherslu á að tryggja velferð barna með því að dreifa til þeirra matvælum , hreinu vatni , grunnlyfjum og vítamínum . Samtökin leggja einnig mikla áherslu á barnavernd á svæðinu til að koma í veg fyrir að börn verði aðskilin frá fjölskyldum sínum . Þá aðstoða þau börn sem hafa orðið viðskila við fjölskyldur sínar , meðal annars með því að veita þeim öruggt athvarf . Save the Children-samtökin hafa starfað í Súdan í um 50 ár og í Darfur-héraði í 15 ár . Þau eru því í góðri aðstöðu til að koma börnum og fjölskyldum þeirra til hjálpar . Þeim sem vilja styðja starf Barnaheilla – Save the Children og styrkja starfið í Súdan er bent á reikning Barnaheilla 1150-26-4521 , kt. 521089-1059 , og símanúmer samtakanna 561-0545 .